האולם הגדול בסינמטק התמלא עד אפס מקום בתושבי שדרות והסביבה, בהם גם ראש עיריית שדרות, אלון דוידי, וסגן ראש מועצת שער הנגב, יוסי קרן. דוידי בירך את סגל על הגעתו לעיר: "אני מאוד מעריך את עמית, מי שרואה את מה שעמית עושה זה אומץ, זה יושר וללכת בדרך שלך ובמה שאתה מאמין והוא לא עושה זאת בדרך חנפנית".
לאחר מכן דוידי הזכיר לסגל שלפני כ-15 שנה, כשדוידי עמד בראש המטה לביטחון שדרות ושבת רעב מול ביתו של עמיר פרץ, שר הביטחון דאז, סגל עשה על דוידי כתבה בעיתון "מקור ראשון" שכותרת הייתה – "אלון דוידי – ויקי קנפו של הקסאמים".
לאחר מכן, דוידי ירד וסגל החל בהרצאתו שריתקה את הקהל ונגעה במהלכים היסטוריים בפוליטיקה הישראלית וכמובן בהתרחשויות הנוכחיות, בראש הממשלה בנימין נתניהו ש"לא משחרר", כדבריו של סגל והאם פנינו למערכת בחירות רביעית?
"או שיהיה תיקו או שהימין יפול, אלא אם באורח פלא ליברמן יחבור לימין, אז אל תתכננו תכניות לספטמבר", אמר סגל.
סגל גם הצביע על כך שכל ראשי הממשלה לא באמת ניצחו לגמרי בבחירות, אלא הונצחו לתפקידם, כל אחד ואחת בשל סיבות שונות וכי ראש ממשלה בישראל לא דואג ליורש כי מבחינתו, בזמן שאין מגבלת קדנציות, הוא ראש ממשלה לנצח.
כשנשאל בכל זאת מי לדעתו היורש של ביבי, השיב: "ניר ברקת".